Ramadan

**Ramadan** be de ninth month for de Islamic calendar insyd, wey Muslims worldwide dey observe as one holy month for fasting (sawm), prayer (salah), reflection, den community. Dis month dey commemorate de time wey Prophet Muhammad first receive revelation. As one of de Five Pillars of Islam, Ramadan fasting dey last 29 to 30 days, depending on de crescent moon sighting.

From dawn to sunset, fasting (sawm) be obligatory (fard) for all adult Muslims, unless dem dey sick (acute anaa chronic), travel, elderly, breastfeeding, diabetic, pregnant, anaa menstruating. De Predawn meal be suhur den Nightly meal wey dey break de fast be iftar. For places wey midnight sun anaa polar night dey, sam fatawa (Islamic rulings) dey talk say make dem follow Mecca timetable, buh chaw people dey follow de closest country wey get clear night den day difference.

Dem believe sey spiritual rewards (*thawab*) of fasting dey multiply during Ramadan. So, during de hours of fasting, Muslims go stay away from no be chow den drink per, buh sanso tobacco products, sexual relations, den sinful behavior, dey devote dema sef instead to prayer den study of de Quran.

## Ein Etymology
De word *Ramadan* cam from de Arabic root *R-M-Ḍ* () "scorching heat", wey be de Classical Arabic verb "*ramiḍa* ()" wey dey mean "become intensely hot – become burning; become scorching; be blazing; be glowing".

Some people believe sey Ramadan be one of de names of God for Islam, secof dat, plenty hadiths talk sey e no good make we just call am "Ramadan" wen you dey refer to de calendar month. Instead, dem say make people talk "month of Ramadan", as reported for Sunni, Shia den Zaydi sources. Buh na sam oda scholars grade dis report sey e be *Mawḍūʻ* (dem fabricate am) den inauthentic.

## History

Muslims believe sey dem reveal all scripture during Ramadan. Dem talk sey de scrolls of Abraham, Torah, Psalms, Gospel, den Quran land for de first, sixth, twelfth, thirteenth (sam sources talk eighteenth) den twenty-fourth Ramadan respectively. Dem talk sey Muhammad sef receive ein first Quranic revelation for Laylat al-Qadr, wey be one of de odd-numbered nights wey fall insyd de last ten days of Ramadan.

Although na dem command Muslims make dem fast insyd de second year of *Hijra* (624 CE), dem believe sey fasting no be new thing for monotheism buh na e always be important for believers to get fear of God (*taqwa*). [For Q2:183] Dem point sey even de pre-Islamic pagans of Mecca dey fast for de tenth day of Muharram make e clear sin den avoid drought. Philip Jenkins talk sey Ramadan fasting fi come from de strict Lenten discipline of de Syrian Churches, den sam scholars like theologian Paul-Gordon Chandler support dis idea, buh sam Muslim academics no gree. De Quran self talk sey de fasting wey ein prescribe already be for earlier biblical communities (2:183), even though no clear pre-Islamic text dey wey confirm dis practice.

## Important dates
De first den last dates of Ramadan dey determine by de lunar Islamic calendar.

### Beginning

Secof de *hilāl*, anaa crescent moon, typically occur approximately one day after de new moon, Muslims fi estimate de start of Ramadan. Buh chaw Muslims still like make dem confirm de crescent moon plus dema own eye before dem officially start Ramadan fasting.

### ''Laylat al-Qadr''
Laylat al-Qadr, wey people dey call "Night of Power", be de night wey Muslims believe sey de Quran first cam down to de world, den wey Prophet Muhammad receive ein first Quranic revelation. Dis night be de holiest night for de whole year. Chaw Muslims believe sey Laylat al-Qadr dey happen on one odd-numbered night insyd de last ten days of Ramadan. But de Dawoodi Bohra sect particularly believe sey de night be de twenty-third night of Ramadan.

## Gallery

File:COLLECTIE TROPENMUSEUM Oproep tot het gebed op vrijdag via de trom bij de moskee Tulehu TMnr 20018271.jpg|Striking de bedug insyd Indonesia
File:هلال رمضان.jpg|A decorated den illuminated crescent statue insyd Jordan
File:زينة رمضان في أسواق القدس.jpg|Ramadan insyd de Old City of Jerusalem
File:Lanterns from below.JPG|Famous Ramadan decorations insyd Cairo, Egypt


## References



## External links

* Complete Guide to Ramadhan including Rules, Duas, Itikaaf, Laylatul Qadr, Sadaqatul Fitr etc. 
* Articles on Ramadan (archived 15 May 2015)
* Ramadan news and articles